Blod, svette og tårer
Store norske leksikon,Ordforklaringer,Uttrykk og ordtak
Blod, svette og tårer er et kjent sitat fra Winston Churchills tale i Underhuset 13. mai 1940. Talen ble holdt tre dager etter at Churchill ble statsminister, og han ba Underhuset om tillitsvotum. Churchill holdt talen mens slaget om Frankrike i andre verdenskrig pågikk.
Det uavkortede sitatet lyder slik: «Jeg vil si til dette Hus, som jeg har sagt til dem som er gått med i regjeringen: Jeg har intet annet å love dere enn blod, slit, tårer og svette. Vi står foran en stor prøvelse. Vi har mange, mange lange måneder med kamp og lidelse foran oss.»På engelsk «I would say to the House as I said to those who have joined this government: I have nothing to offer but blood, toil, tears and sweat. We have before us an ordeal of the most grievous kind. We have before us many, many long months of struggle and of suffering.» Les mer i Store norske leksikon Winston Churchill